Vi købte en MC rejse for 2 personer hos MC-Rejser på rejsemessen i Herning. Efter at vi har været på turen Best Of The West 2018, må vi konstatere at der var stor forskel på det der blev lovet i Herning og selve turen. Vi mødte en meget flink og sælgende Jan Boye i Herning og en firkantet og meget lidt kundevenlig Jan Boye på turen. Vi havde på forhånd gjort opmærksom på at vi var usikre på om det var noget for min kone. Det var ikke noget problem. Følgebilen var med og hun kunne til enhver tid sætte sig i bilen og gennemføre turen her. Da dette skete, mente Jan Boye at dette aldrig havde været meningen og det var kun fordi han var flink, at hun fik lov til at sidde i bilen. Desuden skulle hans kuffert have det bedste plads/sæde i bilen og hun kunne sætte sig på en sæde tilbage i bilen, uden kontakt med dem på forsædet.Vi var blevet lovet en tur med omkring 5-6 timers kørsel om dagen og masser af pauser. Max 300 kilometer om dagen og en enkelt dag på 500 kilometer. Realiteterne var at vi kørte mange flere kilometer og timer. Op til 12 timer den ene dag. Vi var blevet stillet en tur på 3300 kilometer i udsigt. Vi kørte 4300 kilometer.Specielt havde jeg ikke forestillet mig at turen skulle gennemføres i max tilladte hastighed og helst lidt over. Jan kørte i front og havde ingen forståelse for at ikke alle ønskede at køre lige hurtigt. Det var bare med at følge med. Specielt var hastigheden høj på motorvejene og i bjergene og Jan Bøje gjorde intet for at os længere nede i feltet skulle følge med.  Jan Boye uddelte også reprimander og irettesættelser og optrådte diktatorisk over for dem der ikke lige rettede ind. Der var ikke noget decideret program. Vi vidste ikke hvor vi skulle hen før aftenen før. En hotelliste var heller ikke til stede.Retfærdigvis skal siges at USA var spændende og vi så de store attraktioner som var lovet. Jeg vil ikke anbefale at man rejser med MC-Rejser, medmindre man vil udfordres på hastighed og køreegenskaber. Ønsker man en ferietur i USA på Motorcykel, så find et andet rejsebureau, der sætter kunden i centrum og holder hvad de lover i brochurer og på hjemmesiden.